SCC ดีดบวกหลังร่วงยาว 6 วันติด โบรกฯแนะ “ทยอยซื้อ” มองราคาต่ำพื้นฐาน-ยีลด์สูง 4%
SCC ดีดบวกหลังร่วงยาว 6 วันติด โบรกฯแนะ “ทยอยซื้อ” มองราคาต่ำพื้นฐาน-ยีลด์สูง 4% โดย ณ เวลา 10.30 น. อยู่ที่ระดับ 390 บาท  บวก 1 บาท หรือ 0.26% สูงสุดที่ระดับ 391 บาท ต่ำสุดที่ระดับ 389 บาท ด้วยมูลค่าการซื้อขาย 257.95 ล้านบาท
SCC ดีดบวกหลังร่วงยาว 6 วันติด โบรกฯแนะ “ทยอยซื้อ” มองราคาต่ำพื้นฐาน-ยีลด์สูง 4% โดยเวลา 10.30 น.อยู่ที่ 390 บาท บวก 1 บาท ด้วยมูลค่าซื้อขาย 257.95 ล้านบาท
8 ต.ค. 2562

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด (มหาชน) หรือ SCC ณ เวลา 10.30 น. อยู่ที่ระดับ 390 บาท  บวก 1 บาท หรือ 0.26% สูงสุดที่ระดับ 391 บาท ต่ำสุดที่ระดับ 389 บาท ด้วยมูลค่าการซื้อขาย 257.95 ล้านบาท

โดยราคาหุ้น SCC ดีดตัวขึ้นมาในแดนบวกอีกครั้ง หลังลดลงยาว 6 วันคิด นับตั้งแต่ราคาหุ้นปิดที่ระดับ 412 บาท เมื่อวันที่ 27 ก.ย. 62
บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” ราคาเป้าหมาย 430 บาท/หุ้น โดยระยะสั้นมีแรงกดดันจากงบไตรมาส 3/62 แต่คาดปิโตรเคมีเริ่มชะลอการลดลง ขณะที่ธุรกิจหลักที่เหลือน่าจะมีโอกาสกลับมาเติบโต ณ ราคาล่าสุดยังต่ำกว่าราคาพื้นฐานตามส่วนธุรกิจ พร้อมกับปันผล 4%
ทั้งนี้ แม้ว่าภาวะเศรษฐกิจโลกยังกระทบปิโตรเคมี แต่ระดับ Spread ล่าสุดต่ำมาก ผู้ผลิตรายกลาง-เล็กเริ่มขาดทุน น่าจะมีการหยุดผลิต แรงกดดัน Supply น่าจะลดลง ทำให้ Spread น่าจะมีเสถียรภาพมากขึ้น อีกทั้ง สินค้าคงคลังของลูกค้าที่น้อย ทำให้มีโอกาสฟื้นตัว ขณะที่บรรจุภัณฑ์น่าจะดีขึ้นจากการซื้อกิจการ พร้อมกับแนวโน้มที่ดีตามธุรกิจ E-Commerce